hu hu hu hu hu hu hu hu hu hu es ru hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu cs hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Programok - 2022-09-18 - XVI. Pécsi Nemzetközi Tánctalálkozó
Pécsi tánciskolák, egyesületek, csoportok bemutatkozása.
Projektvezető: Papp Viktor, a Pécsi Fordan Táncklub alapítója
Pécsi Break Egyesület & PSN Breaking
A VARIDANCE és a Bartók Táncszínház bemutatja: Kármen
17:00 | Pécsi Nemzeti Színház Kamaraszínház
- az előadás időtartama 70 perc egy részben -
Az előadást 14 éven felülieknek ajánljuk!
Georges Bizet halhatatlan operája ihlette a Varidance előadását. A mi történetünk azonban nem Sevillában játszódik a múltban, hanem napjainkban Magyarországon. Mondjuk egy vidéki kisközségben, ahol egy zárt közösség tagjai népesítik be ezt a szenvedélyes, magával ragadó históriát, élükön Kármennel, a szemrevaló cigánylánnyal. A jól ismert dallamokat az előadás szerves részét képező Karaván Família feldolgozásában hallhatjuk, akik 6 fős zenekarrá kiegészülve élőben játsszák az előadás zenei anyagát. Vérpezsdítő, virtuóz cigánytáncok felhasználásával (magyar, spanyol, román) egy olyan Kárment sikerült létrehozni, mely – bár megőrzi az eredeti opera történetét – mégis újszerűen, humorral átszőve nyújt felejthetetlen színházi élményt minden néző számára.
Társkoreográfusok: a Varidance táncművészei
Produkciós vezető: Békefi András
Nagy István – ének, szájbőgő, gitár, tambura, blues-harp
Farkas Ilona „Ica” – ének, tánc
ifj. Nagy István – ének, szájbőgő, gitár, cajon, kanna, kanál
Nagy Nikolett „Niki” – ének, tánc, gitár
Nagy Vanda – ének
Babindák István – klarinét
Pálházi Bence – hegedű
A szülők és gyermekeik által létrehozott, egyedülálló együttes, a Karavan Familia az elmúlt 10 évben saját világot teremtett a cigány vokális hagyományok nyomán. Miközben a minőségi cigányzene megteremtésének szentelték tehetségüket és tudásukat, ötleteikkel és hozzáállásukkal bizonyították, hogy a cigányzene intelligens és szellemes, bölcs és befogadó. A Karavan familia városi cigány folklór együttes autentikus népzenei feldolgozásokat játszik az anyanyelvű cigány folklór különféle dialektusaiból – hitelesen, de egyéni hangon. Programjukban cigány népdalok szerepelnek a Balkántól Andalúziáig, saját stílusukra formálva – így például a mississipi blues, a flamenco, a rumba és a balkáni cigány zenei elemek mind megtalálhatóak.
Babindák István 2019-ben szerzi meg klasszikus klarinét diplomáját, több nemzetközi verseny győztese és döntőse. A klasszikus zene mellett 4 éve foglalkozik Django Reinhardt zenéjével, amit több hazai és külföldi fesztiválon megtalálhatunk, zenekarán keresztül is.
Pálházi Bence zenei identitását Pál István Szalonnától és szüleitől kapta. A galga menti születésű Pálházi Bence a budapesti táncházak egyik kiemelkedő alakja, aki fontosnak tartja az autentikus magyar népzene átörökítését, a népzene-néptánc mozgalom közösségi összefogását. A Liszt Ferenc Zeneművészeti Egyetemen végzett népzene tanár, a muzsikálás mellett időt szán a tanításra is. A magyar népzenei formációján kívül fellelhető különböző világzenei együttesekben is.
Asbolt Eszter Anna, Bánházy Eszter, Deák Bálint, Dunaveczki Éva, Hahn Jusztina Sára, Halmosi Dzsenifer, Hernicz Albert, Jaklics Liliána, Kecskeméti Gergely, Perger Balázs Márk, Péter Szilvia, Simon Gergő, Széchenyi Krisztián, Veres Tamás, Végső Zsolt, Zolja Adél
Emberi Erőforrások Minisztériuma, Nemzeti Kulturális Alap, Bartók Kamaraszínház és Művészetek háza
FIGYELEM! Az előadásban stroboszkóp szerepel.
TáncSzínTér a Színház téren
18:00 | Színház tér
Pécsi tánciskolák, egyesületek, csoportok bemutatkozása.
Projektvezető: Papp Viktor, a Pécsi Fordan Táncklub alapítója
Misina Néptáncegyüttes és Táncszínház
Magyar Nemzeti Táncegyüttes Toborzó
19:00 | Pécsi Nemzeti Színház Nagyszínház
- az előadás időtartama 70 perc egy részben -
In memoriam Cseh Tamás
Több mint húsz évvel ezelőtt Cseh Tamás Katonadalok című lemezével állított felejthetetlen emléket valamikori dédapáinknak, azoknak a magyar katonáknak, akik a hazáért, a közös eszméért adták fiatal életüket, vérüket. A zene és a dal fennmarad a közös emlékezetben, ám a tánc csak mint egy letűnt emlék kavarog a múlt messzeségében, az eltűnt idők hús-vér embereinek mozdulataiban. Toborzó című műsorunkban mi most újra felidézzük ezeket a mozdulatokat, a régmúlt üzeneteit, és fejet hajtunk azok előtt a magyar huszárok, katonák, bakák előtt, akik életüket adták a nemzetért, akik védték a magyar hazát és ezzel követendő példát mutattak minden nemzedéknek.
Előadja a Magyar Nemzeti Táncegyüttes és zenekara, valamint a Honvéd Férfikar
Koreográfusok: Zsuráfszky Zoltán, Zs. Vincze Zsuzsa, Sánta Gergő, Tókos Attila
Díszlet: Tóth Kázmér (Somogyi Győző huszárgrafikái alapján)
Jelmez: Zs. Vincze Zsuzsa
Zenei szerkesztők: Papp István Gázsa, Takács Ádám, D. Tóth Sándor
A műsorban elhangoznak Kodály Zoltán, Bárdos Lajos, Karai József kórusművei, valamint Vivaldi zeneművének egy részlete.
Hangfelvételről Cseh Tamás: Katonadalok című lemezének zenei részletei hallhatók.
Társrendező: Zs. Vincze Zsuzsa Harangozó-díjas, érdemes művész
Rendező: Zsuráfszky Zoltán Kossuth-díjas, kiváló művész
Az előadás bemutatója a Nemzeti Táncszínházban, közös programként valósult meg.